**UGOVOR O IMPLEMENTACIJI MONITORING SISTEMA**

zaključen između:

**„IBIS - INSTRUMENTS“ doo , Tošin Bunar 272, 11073 Novi Beograd, Srbija, MB 17146165, PIB 100421862, koga zastupa direktor Branko Popović (u daljem tekstu: Pružaoc usluge)**

i

**„Blicnet” d.o.o. Banja Luka, Majke Jugovića 25, Banja Luka, JIB 4400999050002, koga zastupa direktor Dario Tučić (u daljem tekstu: Korisnik usluge )**

**PREDMET UGOVORA**

**Član 1.**

Predmet ovoga Ugovora je implementacija monitoring sistema za nadzor mreže i servisa od interesa na način da se isti integriše sa sistemom nadzora Mtel a.d. Banja Luka.

**CIJENA**

**Član 2.**

Cijena implementacije monitoring sistema za nadzor mreže i servisa od interesa na način da se isti integriše sa sistemom nadzora Mtel a.d. Banja Luka., iznosi **70.200,00EUR (slovima: sedamdeset hiljada dvije stotine 100/00 EUR) bez uračunatog PDV-a.**

**ROK**

Pružaoc usluge se obavezuje da izvrši uslugu implementacije monitoring sistema, povezivanje uređaja i inetegracija sa Mtel a.d. Banja Luka u roku od 150 dana, počevši od dana potpisivanja Ugovora. Projekni plan je Prilog 4 ovoga ugovora i čini njegov sastavni dio.

**OBRAČUN I PLAĆANJE**

**Član 3.**

Plaćanje će se izvršiti nakon 100% izvšene implementacije monitoring sistema, u roku od 60 (šezdeset) dana od dana službenog prijema računa i potvde o izvršenim uslugama.

Plaćanje se vrši žiralnim putem.

Porez po odbitku za sve oporezive usluge snosi Pružaoc usluge, shodno Zakonu o porezu na dobit Republike Srpske, odnosno Korisnik usluge je dužan da odbije porez po odbitku i da odbijeni porez uplati na račun javnih prihoda Republike Srpske.

S obzirom da između Srbije i BiH postoji potpisan Međudržavni sporazum o izbjegavanju dvostrukog oporezivanja, ugovorne strane se obavezuju, da ukoliko u konkretnom slučaju postoje uslovi za oslobađanje, obezbijede dokumentaciju neophodnu za oslobađanje od plaćanja poreza po odbitku u skladu sa Međudržavnim sporazumom.

**MATERIJALNI NEDOSTACI I GARANTNI ROK**

**Član 4.**

Garantni rok za isporučenu opremu iznosi 12 mjeseci a počinje da teče od dana izvšenog kvalitativnog prijem, tj potpisivanja Zapisnika o puštanju sistema u produkciju.

Tehnička podrška se pruža u okviru garantnog roka.Način ostvarivanja tehničke podrške :

1. Interventna –„First line“ podrška 24x7
2. Redovno održavanje
3. Help desk
4. Izvještavanje

Detaljna specifikacija tehničke podrške je Prilog 5 i čini sastavni dio ovoga ugovora.

**UGOVORNO OBEŠTEĆENJE**

**Član 5.**

U slučaju da Pružaoc usluge ispusti da ispuni usaglašene rokove, Pružaoc usluge je u obavezi da plati Korisniku usluge ugovoreni odštetni iznos od 0.05% ukupne ugovorene vrijednosti za svaki kalendarski dan kašnjenja, s tim da iznos ne može preći 10% ukupne ugovorene vrijednosti.

Plaćanje ugovorenog obeštećenja ne oslobađa Pružaoca usluge ugovorenih obaveza.

U slučaju da Pružaoc usluge kasni više od 45 dana nakon isteka konačnog termina prema Ugovoru, Korisnik usluge pored ugovorenog obeštećenja ima pravo i da raskine ugovor.

**VIŠA SILA**

**Član 6.**

Ukoliko nakon zaključivanja Ugovora nastupe okolnosti više sile koje dovode do ometanja ili onemogućavanja izvršenja ugovornih obaveza, rokovi izvršenja obaveza ugovornih strana opravdano će se produžiti za vrijeme trajanja više sile. Viša sila podrazumijeva vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nisu mogli biti spriječeni od strane pogođene više silom.

Kao viša sila mogu se smatrati, ali ne isključivo, događaji kao što su ekstremne vremenske nepogode, politička zbivanja i imperativne odluke vlasti.

Ugovorna strana pogođena višom silom odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

Ukoliko okolnosti više sile traju duže od 30 dana, svaka ugovorna strana ima pravo da raskine ovaj Ugovor.

Ugovorne strane se ne mogu pozivati na višu silu zbog okolnosti koje su im bile poznate u momentu zaključivanja ugovora i preuzimanja ugovornih obaveza.

**OSTALE ODREDBE**

**Član 7.**

Strane se obavezuju da će podatke iz ovog Ugovora čuvati kao poslovnu tajnu i neće je bez pismene saglasnosti druge strane učiniti dostupnim neovlaštenim licima, osim u slučajevima i pod uslovima propisanim pozitivnim zakonskim propisima.

**Član 8.**

Svaka ugovorna strana se obavezuje da će obezbijediti tajnost podataka iz ovog Ugovora na način da će obavezu prenijeti i na svoje zaposlene koji mogu da imaju pristup podacima kao i na treća lica kojima eventualno podaci mogu da budu dostupni u vršenju povjerenih im poslova. Trećim licem se ne smatra osnivač Korisnika usluge.

**Član 9.**

Sve izmjene ovog Ugovora vršiće se u pismenoj formi, zaključivanjem aneksa ovog Ugovora ili Aneksa Priloga ovoga ugovora.

**Član 10.**

Sastavni dio ovoga ugovora čine i Prilozi i to :

* Prilog 1 - Ponuda broj 9900-OP-2023 od 01.03.2023.godine
* Prilog 2 - Tehnička dokumentacija
* Prilog 3 - SCOPE OF WORK i matrica odgovornosti
* Prilog 4 – Projektni plan
* Prilog 5 - Koncept tehničke podrške razvijenog i implementiranog rješenja u garantnom periodu

**Član 11.**

Ugovorne strane su se sporazumjele da će sve eventualne sporove koji bi mogli nastati iz realizacije ovog Ugovora pokušati riješiti sporazumno u duhu dobrih poslovnih običaja.

U slučaju nemogućnosti sporazumnog rješenja, radi čega spor može biti predmet rješavanja od strane suda, isti će biti riješen primjenom prava Republike Srpske i pred sudom u Banja Luci.

**Član 12.**

Ovaj Ugovor je sačinjen u 4 (četiri) istovjetna primjerka, po dva primjerka za svaku ugovornu stranu.

Broj i datum: \_\_\_\_\_\_\_\_\_\_\_\_\_ Broj i datum: \_\_\_\_\_\_\_\_\_\_\_\_\_\_\_\_\_\_

**PRUŽAOC USLUGE KORISNIK USLUGE**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ Branko Popović, direktor Dario Tučić, direktor**